Aastatoodangu ülevaadet alustati teadusajaloo kolmefilmilisest sarjast. Esimene film "Unistajad" ("Metštateli", režissöör A. Burimski) oli õnnestunud kinojutustus. Teine film oli pühendatud 1930. aastate teadlastele. Dokumentaaldraama žanris lahendatud lugu püüdis anda kõlbelise hinnangu ajastule, mille esindajateks olid valitud Vavilov ja Lõssenko.  Mozart-Salieri laadis selgitati, et talent kuulub kogu inimkonnale. Keskpärasus pole tragöödia, tragöödia on tagajärjed. Film ainult Vavilovist oleks olnud huvitavam. Kokkuvõttes demonstreeriti väga mitmekülgset programmi, alates mustvalgest ringvaatest "Teadus ja Tehnika", teadusprobleemidest kuni lastefilmide ja reklaamiklippideni.